Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: rendjéről szóló, módosított 10/1993. (XII. 30.) MüM rendelet alapján a szakmai vizsga egyes része alól felmentés
Paragraph Index: 250

6. A vizsgázó teljesítményének értékelése A vizsgázó szakmai elméletből és gyakorlatból kap osztályzatot. A szakmai elméleti vizsga eredményét az írásbeli és a szóbeli vizsga jegyeinek átlaga adja. Középérték esetén a végső eredményjegyet a szóbeli vizsga osztályzata felé kell kerekíteni. A gyakorlati vizsgán a vizsgázó gyakorlati vizsgafeladatát egyetlen (1—5-ig terjedő) osztályzattal kell minősíteni. A gyakorlati vizsga megfigyelési és értékelési szempontjai: — munkaszervezés, — a tevékenység kivitelezése, — az ismeretek alkalmazása (a vizsgázó a tudását integrálta, tevékenységét a feladatokhoz adaptálta, munkáját ellenőrizte, értékelte), — dokumentációs tevékenység. Elégtelen a vizsgázó gyakorlati vizsgája, ha — a követelményeknek csak nagy hiányossággal képes eleget tenni, — elméleti ismereteit a gyakorlatban nem képes alkalmazni, — önálló tevékenységre nem képes, — feladatait irányítás mellett sem képes szakszerűen ellátni. A szakmai vizsga előzőekben nem szabályozott egyéb kérdéseiben „A szakmai vizsgáztatás általános szabályairól és eljárási rendjéről” szóló, módosított 10/1993. (XII. 30.) MüM rendeletben foglaltak az irányadók. V. Egyéb tudnivalók A vizsgakövetelmények megjelenésével egy időben érvényét veszti a NM. II. Ápolási és Egészségügyi Szakképzési Főosztálya által kiadott 20075/96. sz. Üzemi ápolói (foglalkozás-egészségügyi ápoló) átmeneti központi program. Az 1995/96. tanévet megelőzően üzemi ápolói szakképesítést szerzett ápolók közül azok, akik a minimum 30 pontot érő foglalkozás-egészségügyi ápoló továbbképző tanfolyamon részt vettek, arról „Igazolás”-sal rendelkeznek — a számítástechnikai gyakorlat letöltése után — a foglalkozás-egészségügyi szakápoló tanfolyam elvégzése nélkül záróvizsgát tehetnek. * * * A Jegyzék 68. sorszáma szerint kiadott izotópasszisztens szakképesítés szakmai és vizsgakövetelményei I. A szakképesítés Országos Képzési Jegyzékben szereplő adatai

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes